IPL থেকে বাদ, কিন্তু বিশ্বকাপে খেলবেন মুস্তাফিজ! বড় ঘোষণা BCB-র

ওয়েব ডেস্ক: আইপিএল (IPL 2026) খেলা হচ্ছে না মুস্তাফিজুর রহমানের (Mustafizur Rahman)। বিসিসিআই-এর (BCCI) নির্দেশে তাঁকে দল থেকে বাদ দিয়েছে কলকাতা নাইট রাইডার্স (KKR)। সেই নিয়ে দুই দেশের মধ্যে ফের টানাপোড়েন শুরু হয়েছে। ইতিমধ্যে ভারতে আসন্ন টি-২০ বিশ্বকাপ (ICC T20 World Cup 2026) খেলতে না আসার হুঁশিয়ারিও দিয়েছে বাংলাদেশ। এর মাঝেই বিশ্বকাপের জন্য স্কোয়াড ঘোষণা করল বিসিবি (BCB)। উল্লেখযোগ্যভাবে সেই ১৫ জনের স্কোয়াডে জ্বলজ্বল করছে মুস্তাফিজের নাম।

আগামী ৭ ফেব্রুয়ারি থেকে শুরু হচ্ছে টি-২০ বিশ্বকাপ। ভারত ও শ্রীলঙ্কা যৌথভাবে এই মেগা-টুর্নামেন্টের আয়োজনে করতে চলেছে। রবিবার বিশ্বকাপের জন্য ১৫ সদস্যের স্কোয়াড ঘোষণা করল বাংলাদেশ ক্রিকেট বোর্ড। বাইশ গজের এই বিশ্বযুদ্ধে বাংলাদেশ দলকে নেতৃত্ব দেবেন লিটন দাস। তাঁর কাঁধেই রয়েছে ইতিহাস বদলের দায়িত্ব। কারণ এখনও পর্যন্ত প্রতিটি টি-২০ বিশ্বকাপ খেললেও কখনও টুর্নামেন্টের সেমিফাইনালে পৌঁছতে পারেনি বাংলাদেশ দল।

আরও পড়ুন: ন্যক্কারজনক! মুস্তাফিজ বিতর্কে বিরাট মন্তব্য বাংলাদেশের সংস্কৃতি উপদেষ্টার

গ্রুপ পর্বে বাংলাদেশ রয়েছে গ্রুপ-সি’তে। একই গ্রুপে রয়েছে ইংল্যান্ড, ওয়েস্ট ইন্ডিজ, নেপাল ও ইতালি। এই বিশ্বকাপে বাংলাদেশের অভিযান শুরু হবে ৭ ফেব্রুয়ারি। ওয়েস্ট ইন্ডিজের বিরুদ্ধেই টি-২০ বিশ্বকাপের প্রথম ম্যাচ খেলবে লিটন দাসের দল।

টি-২০ বিশ্বকাপের জন্য বাংলাদেশের স্কোয়াড

লিটন দাস (অধিনায়ক), তানজিদ হাসান, পারভেজ হোসেন ইমন, সাইফ হাসান, তৌহিদ হৃদয়, শামিম হোসেন, নুরুল হাসান সোহান, মেহেদি হাসান, রিশাদ হোসেন, নাসুম আহমেদ, মুস্তাফিজুর রহমান, তানজিম হাসান শাকিব, তাসকিন আহমেদ, শাইফউদ্দিন, শরিফুল ইসলাম